open-index/open-wikipedia-markdown huggingface dataset:
Κομητεία Φρίστοουν

Η **Κομητεία Φρίστοουν** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 19,435 κάτοικοι.Η διοικητική πρωτεύουσα (*έδρα*) είναι το Φαίρφιλντ.
 
Η κομητεία δημιουργήθηκε το 1850 και οργανώθηκε το επόμενο έτος.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση   892 τετραγωνικών μιλίων (2.310 km2 ) , εκ των οποίων τα 878 τετραγωνικά μίλια (2.270 km2 ) είναι γη και τα 14 τετραγωνικά μίλια (36 km2 ) (1,6%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Χέντερσον (βόρεια)
* Κομητεία Άντερσον (βορειοανατολικά)
* Κομητεία Λεόν (νοτιοανατολικά)
* Κομητεία Λάιμστοουν (νοτιοδυτικά)
* Κομητεία Ναβάρο (βορειοδυτικά)

## Παραπομπές


Κατηγορία:Κομητείες του Τέξας
Κομητεία Ράνελς

Η **Κομητεία Ράνελς** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 9,900 κάτοικοι. Η διοικητική πρωτεύουσα (*έδρα*) είναι το Μπάλινγκερ.
 
Η κομητεία δημιουργήθηκε το 1858 και οργανώθηκε το 1880. Ονομάστηκε έτσι από τον Χάιραμ Τζ. Ράνελς , νομοθέτη της πολιτείας του Τέξας.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση  1.057 τετραγωνικών μιλίων (2.740 km2 ) , εκ των οποίων τα 1.051 τετραγωνικά μίλια (2.720 km2 ) είναι στεριά και τα 6,2 τετραγωνικά μίλια (16 km2 ) (0,6%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Τέιλορ (βόρεια)
* Κομητεία Κόλμαν (ανατολικά)
* Κομητεία Κόντσο (νότια)
* Κομητεία Τομ Γκριν (νοτιοδυτικά)
* Κομητεία Κόουκ (δυτικά)
* Κομητεία Νόλαν (βορειοδυτικά)

## Παραπομπές


Κατηγορία:Κομητείες του Τέξας
Σιάτλ Σάουντερς ΦΚ

Η **Σιάτλ Σάουντερς** **ΦΚ** (αγγλικά: *Seattle Sounders FC*) είναι μια αμερικανική ποδοσφαιρική ομάδα από το Σιάτλ. Η ομάδα ιδρύθηκε στις 13 Νοεμβρίου 2007 και μπήκε στην Μέιτζορ Λιγκ Σόκερ (MLS) το 2009 στη Δυτική Περιφέρεια. Το όνομά της είναι το ίδιο με αυτό της παλιάς ομάδας που έπαιζε στη Νορθ Αμέρικαν Σόκερ Λιγκ (NASL) από το 1974 έως το 1983. Η ομάδα παίζει τα εντός έδρας παιχνίδια της στο Λούμεν Φιλντ, με περιορισμένη χωρητικότητα 37.722 θέσεων. Στην υποστήριξη συμμετέχει και η Σάουντ Γουέιβ, μια μπάντα 53 μελών που συνοδεύει κάθε ματς. Η Σιάτλ διατηρεί έντονες αντιπαλότητες με τους Πόρτλαντ Τίμπερς και Βανκούβερ Γουάιτκαπς, διεκδικώντας το Cascadia Cup. Τα χρώματα της ομάδας είναι πράσινο και μπλε και ο κύριος χορηγός ήταν η XBOX.

Κύριος ιδιοκτήτης είναι ο Άντριαν Χάναουερ, με μειοψηφικούς ιδιοκτήτες την περιουσία του Πολ Άλεν, τον Ντρου Κάρεϊ και 14 οικογένειες από το Σιάτλ. Ο πρώην βοηθός προπονητή των Σάουντερς, Μπράιαν Σμέτζερ, ανέλαβε πρώτος προπονητής τον Ιούλιο του 2016, μετά την αποχώρηση του Σίγκι Σμιντ.

Η ομάδα κατέκτησε το ΚΟΝΚΑΚΑΦ Τσάμπιονς Καπ το 2022, κατακτώντας έτσι τον πρώτο διεθνή τίτλο στην ιστορία της. Με αυτή τη νίκη, έγινε επίσης η πρώτη ομάδα του MLS που συμμετείχε στο Παγκόσμιο Κύπελλο Συλλόγων.

## Διακρίσεις

* **1 [[ΚΟΝΚΑΚΑΦ Τσάμπιονς Καπ]]**: 2022
* **2** **[[MLS Cup]]**: 2016, 2019
* **1** **[[Supporters' Shield]]**: 2014
* **4 [[Κύπελλο ΗΠΑ (ποδόσφαιρο ανδρών)|Κύπελλο ΗΠΑ]]**: 2009, 2010, 2011, 2014
* **1 [[Cascadia Cup]]**: 2011
* **2 [[Community Shield]]**: 2011, 2012
* **2 [[Heritage Cup]]**: 2010, 2011

## Διακεκριμένοι παίκτες

*  Κλιντ Ντέμπσι
*  Άλβαρο Φερνάντες
*  Αντρέας Ίβανσιτς
*  Κέισι Κέλερ
*  Κέλβιν Λέρνταμ
*  Φρέντρικ Λιούνγκμπεργκ
*  Νικολάς Λοδέιρο
*  Ομπαφέμι Μάρτινς
*  Τζόρνταν Μόρις
*  Μπλεζ Ενκουφό
*  Μάουρο Ροσάλες
*  Ραούλ Ρουιντίας
*  Άλμπερτ Ρούσνακ
*  Νέλσον Βαλντές
*  Πέδρο Ντε λα Βέγκα

## Δείτε επίσης

* Σιάτλ Σάουντερς (1974-1983)

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Ποδοσφαιρικές ομάδες ΗΠΑ
Κατηγορία:Ιδρύσεις ποδοσφαιρικών ομάδων το 2007
Βιολογικά τρόφιμα

μικρογραφία|350x350εσ|Λογότυπο "Euro Leaf" σύμφωνα με τον Κανονισμό (ΕΚ) αριθ. 834/2007 για τη βιολογική παραγωγή και την επισήμανση βιολογικών προϊόντων της Ευρωπαϊκής Επιτροπής.
μικρογραφία|Ντομάτες βιολογικής καλλιέργειας - από άγουρες έως ώριμες.
Τα **βιολογικά τρόφιμα**, επίσης γνωστά ως **οικολογικά** ή **οργανικά** τρόφιμα, αναφέρονται σε τρόφιμα και ποτά που παράγονται με μεθόδους που συμμορφώνονται με τα πρότυπα της βιολογικής γεωργίας. Για την ΕΕ, τα πρότυπα αυτά ορίζονται από την ευρωπαϊκή νομοθεσία και ελέγχονται από αναγνωρισμένους οργανισμούς πιστοποίησης. Τα βιολογικά τρόφιμα δεν περιέχουν γενετικά τροποποιημένους οργανισμούς, και παράγονται με φυσικές μεθόδους, χωρίς τη χρήση χημικών λιπασμάτων, φυτοφαρμάκων και ορμονών, προστατεύοντας το περιβάλλον και τη βιοποικιλότητα.

Παραδείγματα βιολογικών τροφίμων είναι τα φρούτα και τα λαχανικά, τα δημητριακά, και τα επεξεργασμένα τρόφιμα (π.χ. αναψυκτικά, μπισκότα, υποκατάστατα γαλακτοκομικών προϊόντων). Το κρέας, τα πουλερικά, τα αυγά και τα γαλακτοκομικά προϊόντα προέρχονται επίσης από ζώα στα οποία δεν έχουν χορηγηθεί αντιβιοτικά ή αυξητικές ορμόνες.

Η Ευρωπαϊκή Ένωση, οι Ηνωμένες Πολιτείες, ο Καναδάς, το Μεξικό, η Ιαπωνία και πολλές άλλες χώρες απαιτούν από τους παραγωγούς να έχουν την ειδική πιστοποίηση για να μπορούν να διαφημίζουν τα τρόφιμά τους ως βιολογικά. Παρόλο που τα προϊόντα των λαχανόκηπων μπορεί στην πραγματικότητα να είναι βιολογικά, η πώληση τροφίμων με βιολογική ετικέτα ρυθμίζεται από κυβερνητικές αρχές ασφάλειας τροφίμων, όπως το Εθνικό Βιολογικό Πρόγραμμα του Υπουργείου Γεωργίας των ΗΠΑ (USDA) ή η Ευρωπαϊκή Επιτροπή (EC).

Η ζήτηση για τα βιολογικά τρόφιμα αυξάνεται σημαντικά παγκοσμίως, λόγω της αυξανόμενης ευαισθητοποίησης για την υγεία, των περιβαλλοντικών ανησυχιών και της αυξανόμενης ευαισθητοποίησης σχετικά με τα οφέλη των πρακτικών βιολογικής γεωργίας. Αυτή η τάση είναι εμφανής στη σημαντική αύξηση τόσο της παραγωγής όσο και των λιανικών πωλήσεων βιολογικών προϊόντων παγκοσμίως.

Τα βιολογικά τρόφιμα περιέχουν γενικά χαμηλότερα επίπεδα υπολειμμάτων φυτοφαρμάκων σε σύγκριση με τα συμβατικά καλλιεργημένα τρόφιμα, κάτι που μπορεί να είναι ευεργετικό για την υγεία, ειδικά για ευάλωτους πληθυσμούς όπως οι έγκυες γυναίκες και τα παιδιά. Μελέτες υποδηλώνουν ότι η υψηλότερη κατανάλωση βιολογικών τροφίμων μπορεί να σχετίζεται με μειωμένο κίνδυνο ορισμένων προβλημάτων υγείας, όπως η προεκλαμψία και το λέμφωμα μη Hodgkin. Η κατανάλωση βιολογικών τροφίμων συνδέεται γενικά με πολλά πιθανά οφέλη για την υγεία, όπως η μειωμένη έκθεση σε φυτοφάρμακα, υψηλότερα επίπεδα ορισμένων θρεπτικών συστατικών και δυνητικά χαμηλότεροι κίνδυνοι εμφάνισης ορισμένων χρόνιων ασθενειών, όπως η παχυσαρκία, ο σακχαρώδης διαβήτης, η υπέρταση, η υπερλιπιδαιμία και κάποιες μορφές καρκίνου.

## Παραπομπές


## Εξωτερικοί σύνδεσμοι
* 

Κατηγορία:Οικολογία
Κατηγορία:Βιώσιμο σύστημα τροφίμων
Κατηγορία:Αγροοικολογία
Πωγώνι (Δρόπολη)

Το **Πωγώνι** ή **Κοινότητα Πωγωνίου** (αλβανικά: *Pogon*) είναι μια πρώην κοινότητα στην επαρχία Αργυροκάστρου της νότιας Αλβανίας.  Κατά την μεταρρύθμιση της τοπικής αυτοδιοίκησης του 2015 έγινε υποδιαίρεση του δήμου Δρόπολης. Ο πληθυσμός σύμφωνα με την απογραφή του 2011 ήταν 432 κάτοικοι. Αποτελείται από τα ακόλουθα επτά χωριά: Πολύτσανη , Σχωριάδες, Χλωμό, Σωπική, Μαυρόγυρο, Τσιάτιστα και Σέλτση. Το Πωγώνι κατοικείται κυρίως από Έλληνες.

## Παραπομπές
Κομητεία Γουόλερ

Η **Κομητεία Γουόλερ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 56.794 κάτοικοι. Η διοικητική πρωτεύουσα (*έδρα*) είναι το Χέμπστεντ.
 
Η κομητεία πήρε το όνομά της από τον Έντουιν Γουόλερ, έναν από τους υπογράφοντες της Διακήρυξης Ανεξαρτησίας του Τέξας και πρώτο δήμαρχο του Ώστιν.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 518 τετραγωνικών μιλίων (1.340 km2 ) , εκ των οποίων τα 4,4 τετραγωνικά μίλια (11 km2 ) (0,8%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Γκράιμς (βόρεια)
* Κομητεία Μοντγκόμερι (βορειοανατολικά)
* Κομητεία Χάρις (ανατολικά)
* Κομητεία Φορτ Μπεντ (νότια)
* Κομητεία Ώστιν (δυτικά)
* Κομητεία Ουάσινγκτον (βορειοδυτικά)

## Παραπομπές


Κατηγορία:Κομητείες του Τέξας
Νοϊστρέλιτς

Το **Νοϊστρέλιτς** (γερμανικά: *Neustrelitz*, ανατολικά κάτω γερμανικά: *Niegenstrelitz*) είναι πόλη στην επαρχία Μεκλεμπούργκις Ζεενπλάτε, στο Μεκλεμβούργο-Δυτική Πομερανία, Γερμανία. Είναι κτισμένο ανάμεσα σε δύο μικρές λίμνες, τη Ζίρκερ Ζεε και την Γκλάμπεκερ Ζεε, περίπου 100 χιλιόμετρα βόρεια του Βερολίνου.

Το Αλτ-Στρέλιτς (παλαιό Στρέλιτς), που βρίσκεται περίπου δύο χιλιόμετρα νότια του Νόι-Στρέλιτς, αναφέρεται για πρώτη φορά το 1278. Το όνομα *Strelitz* προέρχεται από την πολαβιανή λέξη *Strelci*, που σημαίνει *τοξότες*. Ήταν τμήμα του δουκάτου του Μεκλεμβούργου-Γκύστρο μέχρι το θάνατο του τελευταίου δούκα το 1695. Το 1701 έγινε πρωτεύουσα του νέου δουκάτου του Μεκλεμβούργου-Στρέλιτς, αλλά το 1712 καταστράφηκε από πυρκαγιά. Το Νοϊστρέλιτς ιδρύθηκε το 1726 και έγινε πρωτεύουσα του Μεγάλου Δουκάτου. Κοντά στο Νοϊστρέλιτς βρίσκεται το κάστρο Χοχενζήριτς, όπου πέθανε η βασίλισσα Λουίζα της Πρωσίας το 1810.

Η πόλη αναπτύσσεται ακτινωτά, με τις οκτώ ακτίνες να συγκλείνουν στην πλατεία αγοράς. Το δουκικό ανάκτορο ήταν κτισμένο σε νεοκλασικό ρυθμό και στις αρχές του 20ού αιώνα είχε βιβλιοθήκη με 75.000 τόμους και συλλογές νομισμάτων και αρχαιοτήτων. Καταστράφηκε κατά τη διάρκεια του Β΄ Παγκοσμίου Πολέμου και σώζονται μόνο οι κήποι του. Στην πλατεία αγοράς βρίσκεται το δημαρχείο, του 1841, και απέναντι η ενοριακή εκκλησία, κτισμένη το 1768-1778.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις του Μεκλεμβούργου-Δυτικής Πομερανίας
Πάντμε Αμιντάλα

Η **Πάντμε Αμιντάλα** είναι πλασματικός χαρακτήρας στο franchise *[[Star Wars]]*. Εμφανίστηκε για πρώτη φορά στην ταινία του 1999 *[[Star Wars: Επεισόδιο I - Η Αόρατη Απειλή|Η Αόρατη Απειλή]]* ως η έφηβη βασίλισσα του πλασματικού πλανήτη Ναμπού. Στις δύο επόμενες ταινίες της πρίκουελ τριλογίας ''Star Wars'', *[[Star Wars: Επεισόδιο II – Η Επίθεση των Κλώνων|Η Επίθεση των Κλώνων]]* (2002) και *[[Star Wars: Επεισόδιο III – Η Εκδίκηση των Σιθ|Η Εκδίκηση των Σιθ]]* (2005), η Πάντμε γίνεται μέλος της Γαλαξιακής Γερουσίας και παντρεύεται κρυφά τον Τζεντάι Άνακιν Σκαϊγουώκερ. Ο φόβος του Άνακιν μήπως χάσει την Πάντμε τον οδηγεί στη σκοτεινή πλευρά της Δύναμης, με αποτέλεσμα τη μεταμόρφωσή του ως Νταρθ Βέιντερ. Η Πάντμε πεθαίνει όσο γεννάει τα δίδυμα παιδιά της, Λουκ Σκαϊγουώκερ και Λέια Οργκάνα. 

Η Νάταλι Πόρτμαν υποδύεται την Πάντμε στις ταινίες της πρίκουελ τριλογίας. Πέρα από τις ταινίες, ο χαρακτήρας εμφανίζεται και σε σειρές κινουμένων σχεδίων, μυθιστορήματα, κόμικς και βιντεοπαιχνίδια. Για τους ρόλους της στις ταινίες *Η Επίθεση των Κλώνων* και *Η Εκδίκηση των Σιθ*, η Πόρτμαν έλαβε υποψηφιότητα για Βραβεία Saturn Καλύτερου Α' Γυναικείου Ρόλου.

## Παραπομπές


Κατηγορία:Star Wars (χαρακτήρες)
Τριαντάφυλλος Τσάπρας

Ο **Τριαντάφυλλος Τσάπρας** (22 Οκτωβρίου 2001) είναι ένας Έλληνας επαγγελματίας ποδοσφαιριστής που αγωνίζεται ως δεξιός αμυντικός για τον Λεβαδειακό.

## Καριέρα
Προϊόν των νέων της ΑΕΚ, μεταγράφηκε στον Λεβαδειακό, την ομάδα της πόλης του, όπου έκανε το ντεμπούτο του στην πρώτη ομάδα κατά τη διάρκεια του αγώνα πρωταθλήματος που διεξήχθη εναντίον του ΠΑΣ Γιάννινα στις 25 Οκτωβρίου 2019. Συνέβαλε στην κατάκτηση του πρωταθλήματος της Σούπερ Λιγκ 2 το 2022 και το 2024.

## Διακρίσεις

; Λεβαδειακός

* Σούπερ Λιγκ 2: 2021–22, 2023–24

## Παραπομπές

## Εξωτερικοί σύνδεσμοι

* 

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Λεβαδειακού
Γκράιτς

Το **Γκράιτς** (γερμανικά: *Greiz*) είναι πόλη στη Θουριγγία, Γερμανία, πρωτεύουσα του νομού (κράις) του Γκράιτς. Είναι κτισμένο σε μια κοιλάδα την οποία διατρέχει ο ποταμός Λευκός Έλστερ, κοντά στα σύνορα με τη Σαξονία.

Το όνομα Γκράιτς είναι σλαβικής προέλευσης. Από τον 12ο αιώνα, διοικούνταν από advocati (Vögte), αλλά το 1236 πέρασε στην κατοχή της Γκέρα και το 1550 στη νεότερη γραμμή του οίκου Πλάουν. Καταστράφηκε ολοσχερώς από φωτιά το 1494 και σχεδόν τελείως το 1802. Η πόλη ήταν πρωτεύουσα του πριγκιπάτου Ρόις-Γκράιτς από το 1778 μέχρι την κατάργησή του το 1918. Στις αρχές του 20ού αιώνα λειτουργούσαν σχολή υφαντουργίας, και βιομηχανίες βαφής, δερμάτων και κατασκευής μάλλινων, βαμβακερών, φουλαριών, καλυμμάτων και χαρτιού.

Η πόλη αποτελείται από δύο μέρη, την παλιά πόλη στην δεξιά όχθη και την καινούρια πόλη στην αριστερή όχθη του ποταμού. Τα κύρια κτίρια είναι το παλάτι του πρίγκιπα του Ρόις-Γκράιτς, περιτριγυρισμένο από ένα ωραίο πάρκο, το παλιό κάστρο σε έναν βραχώδη λόφο που ελέγχει την πόλη, το θερινό παλάτι με έναν όμορφο κήπο, η παλιά εκκλησία της πόλης που χρονολογείται από το 1225 και διαθέτει έναν όμορφο πύργο, το δημαρχείο, τα κυβερνητικά κτίρια και τα αγάλματα του αυτοκράτορα Γουλιέλμου Α' και του Μπίσμαρκ.

## Παραπομπές


Κατηγορία:Πόλεις της Θουριγγίας
Γιώργος Αθανασιάδης (παλαιστής)

Ο **Γιώργος Αθανασιάδης** (γενν. 5 Ιουνίου 1962 στην Τασκένδη) είναι Έλληνας παλαιστής της ελευθέρας πάλης στην κατηγορία των 68 κιλών. Αγωνίστηκε με τον σύλλογο Άτλας Καλλιθέας και εκπροσώπησε την Ελλάδα σε τρεις Θερινούς Ολυμπιακούς Αγώνες: το 1984, το 1988 και το 1992.

Κατά την αθλητική του καριέρα, σημείωσε σημαντικές διακρίσεις, μεταξύ των οποίων:
* Ασημένιο μετάλλιο στο Παγκόσμιο Πρωτάθλημα Πάλης του 1990 (Σαππόρο) και του 1987 (Λωζάνη),
* Ασημένιο μετάλλιο στο Ευρωπαϊκό Πρωτάθλημα Πάλης του 1987,
* Χρυσά μετάλλια στους Μεσογειακούς Αγώνες του 1987 και του 1993,
* Ασημένιο μετάλλιο στους Μεσογειακούς Αγώνες του 1983.

Επίσης κατέλαβε υψηλές θέσεις σε άλλες μεγάλες διεθνείς διοργανώσεις, όπως η 4η θέση στο Ευρωπαϊκό Πρωτάθλημα το 1988 και το 1990, η 6η στο Παγκόσμιο Πρωτάθλημα του 1991 και η 5η σε Ευρωπαϊκό Πρωτάθλημα και Βαλκανικά Πρωταθλήματα.

Ξεκίνησε την ενεργό δράση το 1976, με προπονητή τον Παναγιώτη Κουζουπάκη. Το ύψος του είναι περίπου 167 εκ. και το αγωνιστικό βάρος του κυμαινόταν γύρω στα 68–73 κιλά. Μετά το τέλος της αθλητικής του πορείας, εργάστηκε ως δημόσιος υπάλληλος.

## Παραπομπές


Κατηγορία:Έλληνες αθλητές της ελευθέρας πάλης
Κατηγορία:Έλληνες παλαιστές στους Θερινούς Ολυμπιακούς Αγώνες
Ουζμπέκικη κουζίνα

μικρογραφία|Τουξουμπαράκ, το εθνικό πιάτο του Ουζμπεκιστάν.
[μικρογραφία|[Μπισάκ με γλυκιά κολοκύθα από τη Σαμαρκάνδη.]]
[μικρογραφία|Ουζμπέκικα [Σάμσα (φαγητό)|σαμσά.]]
Η **ουζμπέκικη κουζίνα** είναι μια πλούσια και ποικίλη γαστρονομική παράδοση που διαμορφώνεται από την ιστορία της ως σταυροδρόμι στον Δρόμο του Μεταξιού. Διαθέτει ποικιλία πιάτων με κρέας, γεύματα πλούσια σε νουντλς και γευστικές παρασκευές ρυζιού. Βασικά πιάτα περιλαμβάνουν το παλόφ (πιλάφι), τα σαμσά, το λαγκμάν και διάφορα κεμπάπ με κρέας. Οι χορτοφάγοι μπορούν να βρουν επιλογές όπως σούπα φακής, πλοφ με λαχανικά και ζυμαρικά γεμιστά με λαχανικά.

Η ουζμπεκική κουζίνα αντανακλά αιώνες πολιτισμικών ανταλλαγών, συνδυάζοντας τουρκικές, περσικές, ρωσικές και κινεζικές γαστρονομικές επιρροές. Τα δημητριακά είναι βασικά συστατικά της κουζίνας αυτής, γεγονός που οδηγεί σε μια μεγάλη ποικιλία πιάτων με νουντλς, συμπεριλαμβανομένου του λαγκμάν, μιας σούπας με νουντλς με κρέας και λαχανικά. Το αρνίσιο και πρόβειο κρέας είναι πολύ δημοφιλή, και χρησιμοποιούνται συχνά σε κεμπάπ, ζυμαρικά (μαντί) και πλοφ. Το εθνικό πιάτο του Ουζμπεκιστάν, το πλοφ, είναι ένα πιάτο με ρύζι μαγειρεμένο με κρέας, κρεμμύδια, καρότα και μπαχαρικά. Τα σαμσά είναι φυλλώδη αρτοσκευάσματα γεμιστά με κρέας, κρεμμύδια και μπαχαρικά, ψημένα σε παραδοσιακό πήλινο φούρνο.

Το κατίκ (ένα πηχτό γιαούρτι) και άλλα γαλακτοκομικά προϊόντα χρησιμοποιούνται συνήθως σε πιάτα και ως συνοδευτικά. Τα επίπεδα ψωμιά όπως το "νον" ή το "όμπι νον" αποτελούν σημαντικό μέρος της κουζίνας αυτής. Ενώ το κρέας είναι διαδεδομένο, λαχανικά όπως τα καρότα, τα κρεμμύδια και οι ντομάτες εμφανίζονται επίσης, ειδικά σε σαλάτες και στιφάδο. 

Τα ουζμπεκικά παζάρια είναι πολύ δημοφιλή και ζωντανά μέρη για να μπορεί να δοκιμάσει ο επισκέπτης την τοπική κουζίνα, προσφέροντας μια ποικιλία από φρέσκα προϊόντα, κρέατα και έτοιμα φαγητά.

## Εικόνες

Αρχείο:Uzbek Manti (bright).jpg|Μάντι – ζύμη στον ατμό γεμιστή με κρέας ή λαχανικά
Αρχείο:Лагман.jpg|Λαγκμάν με νούντλς
Αρχείο:Samarkand Zigir-pilaf.jpg|Πλοφ (επίσης πιλάφι, παλόφ, ος) – σύμβολο της ουζμπεκικής κουζίνας, φτιαγμένο με κρεμμύδι, καρότο και ρύζι, μπορεί επίσης να περιλαμβάνει κρέας, βραστά αυγά, καζί (λουκάνικο από κρέας αλόγου)
Αρχείο:Ayran aşı.jpg|Αριάνι - επίσης αϊρόν, τσαλόπ - ποτό
Αρχείο:Samarqand noni.jpg|Νον (ψωμί) - είναι σημαντικό μέρος της ουζμπεκικής κουζίνας
Αρχείο:Shashlik.jpg|Καμπόμπ (επίσης σασλίκ, κεμπάπ) – ψητό κρέας, συνήθως αρνί, μοσχάρι ή κοτόπουλο
Αρχείο:Чак-чак.jpg|τσακτσάκ (επίσης τσακ τσακ, τσακ-τσακ) – τηγανητή ζύμη που συνήθως αναμειγνύεται με μέλι ή σιρόπι, ή μερικές φορές με ζαχαρούχο γάλα
Αρχείο:Orient sweets (special halva) Samarkand, Siyab.jpg|Χολβά (επίσης χαλβά, χαλβό) – εθνικό επιδόρπιο
Αρχείο:Qozon kabob (Uzbek national cuisine).jpg|Κοζόν καμπόμπ – πατάτες στον ατμό σε κοζόν (είδος γουόκ) συνήθως με μοσχάρι ή αρνί, μερικές φορές με κοτόπουλο
Αρχείο:Shoʻrdanak.jpg|Σορντάνακ – ένα είδος σνακ
Αρχείο:Manti 1.jpg|Ουζμπέκικα μαντί
Αρχείο:Chorsu Bazaar, Tashkent, Uzbekistan - 2019-06-01 15.jpg|Παζάρι Σορσού, Τασκένδη


## Παραπομπές


## Εξωτερικοί σύνδεσμοι
*
Καρβονυλοφθορίδιο

Το **καρβονυλοφθορίδιο** (αγγλικά:*Carbonyl fluoride*) είναι η χημική ένωση με μοριακό τύπο COF2. Είναι ένα οξοαλογονίδιο του άνθρακα. Η χημικά καθαρή ένωση, υπό τις κανονικές συνθήκες περιβάλλοντος, είναι άχρωμο αέριο πολύ τοξικό, και αποτελεί το φθοριούχο ανάλογο του φωσγενίου. Το μόριό του είναι επίπεδο με συμμετρία C2v. Τα μήκη δεσμών του είναι C=O: 117,4 pm και C-F 131,2 pm. Η δεσμική γωνία F-C-F είναι 108.0°.

## Παραγωγή
Το καρβονυλοφθορίδιο συνήθως παράγεται ως προϊόν αποσύνθεσης φθοριούχων υδρογονανθράκων, όπως του τριφθορομεθανίου ή του τετραφθοράνθρακα, παρουσία ύδατος (υδρόλυση):

\mathrm{CF_4 + H_2O \xrightarrow{} COF_2 + 2HF}
Το καρβονυλοφθορίδιο επίσης παράγεται με αντίδραση μεταξύ φωσγενίου και υδροφθορίου, καθώς και με φθορίωση μονοξειδίου του άνθρακα, παρόλο που η τελευταία μέθοδος τείνει να σχηματίσει τετραφθοράνθρακα. Η φθορίωση μονοξειδίου του άνθρακα με διφθοριούχο άργυρο είναι βολική:

\mathrm{CO + 2AgF_2 \xrightarrow{} COF_2 + 2AgF}


## Χημικές ιδιότητες
Το καρβονυλοφθορίδιο είναι ασταθές παρουσία ύδατος, υδρολυόμενο σε διοξείδιο του άνθρακα και υδροφθόριο:

\mathrm{COF_2 + H_2O \xrightarrow{} CO_2 + 2HF}


## Ασφάλεια
Το καρβονυλοφθορίδιο είναι πολύ τοξικό με προτεινόμενο όριο έκθεσης τα 2 ppm το 8ωρο και 5 ppm για 15 λεπτά, όπου  1 ppm = 2,70 mg/m³ αέρα.

## Παραπομπές


Κατηγορία:Οξείδια
Κατηγορία:Ανόργανες ενώσεις άνθρακα
Κομητεία Άιοβα (Άιοβα)

Η **Κομητεία Άιοβα** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 16.662 κατοίκους. Η έδρα της κομητείας είναι το Μαρένγκο. Η κομητεία της Άιοβα είναι μία από τις επτά κομητείες στις Ηνωμένες Πολιτείες που έχουν το ίδιο όνομα με την πολιτεία στην οποία βρίσκονται. Οι άλλες έξι κομητείες είναι η κομητεία Αρκάνσο, η κομητεία Χαβάη, η κομητεία Άινταχο, η κομητεία Νέας Υόρκης, η κομητεία Οκλαχόμα και η κομητεία Γιούτα.

## Ιστορία
Η κομητεία της Αϊόβα σχηματίστηκε στις 17 Φεβρουαρίου 1843. Ονομάστηκε έτσι από τον ποταμό Αϊόβα, ο οποίος διασχίζει την κομητεία.Το πρώτο δικαστήριο ήταν μια ξύλινη καλύβα που χτίστηκε το 1847. Νοικιάστηκε από την κομητεία μέχρι το 1850, όταν ολοκληρώθηκε ένα δεύτερο δικαστικό μέγαρο. Το 1861 ξεκίνησε η κατασκευή ενός τρίτου δικαστηρίου. Το σημερινό δικαστήριο χτίστηκε το 1892, αφού η κομητεία είχε ξεπεράσει την προηγούμενη.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 587 τετραγωνικών μιλίων (1.520 τ.χλμ), εκ των οποίων τα 586 τετραγωνικά μίλια (1.520 τ.χλμ) είναι στεριά και τα 1,0 τετραγωνικά μίλια (2,6 τ.χλμ) (0,2%) είναι νερό.

### Γειτονικές κομητείες

* Κομητεία Μπέντον (βόρεια)
* Κομητεία Λιν (βορειοανατολικά)
* Κομητεία Τζόνσον (ανατολικά)
* Κομητεία Ουάσινγκτον (νοτιοανατολικά)
* Κομητεία Κέοκουκ (νότια)
* Κομητεία Πάουεσικ (δυτικά)
* Κομητεία Τάμα (βορειοδυτικά)

## Παραπομπές


Κατηγορία:Κομητείες της Άιοβα
Μεθοξυαμίνη

Η **μεθοξυαμίνη** (αγγλικά: *Methoxyamine*) είναι οργανική ένωση με ημισυντακτικό τύπο CH3ONH2. Επίσης ονομάζεται O-μεθυλυδροξυλαμίνη. Η χημικά καθαρή ένωση, υπό κανονικές συνθήκες περιβάλλοντος, είναι ένα άχρωμο πτητικό υγρό, διαλυτό σε πολικούς οργανικούς διαλύτες και στο νερό. Είναι ένα παράγωγο της υδροξυλαμίνης με το άτομο υδρογόνου του υδροξύλιου της οποίας να αντικαθίσταται από μεθύλιο. Εναλλακτικά, μπορεί να θεωρηθεί ότι είναι, ομοίως, παράγωγο της μεθανόλης με αντικατάσταση του υδρογόνου του υδροξυλίου της οποίας να αντικαθίσταται από αμινομάδα. Είναι ισομερές θέσης της N-μεθυλυδροξυλαμίνης και της αμινομεθανόλης. Διασπάται με εξώθερμη αντίδραση, με ενθαλπία-56 kJ/mol σε μεθάνιο και αζανόνη, εκτός αν αποθηκευθεί στη μορφή του υδροχλωρικού της άλατος.

## Σύνθεση
Η μεθοξυαμίνη παράγεται μέσω O-μεθυλίωση των παραγώγων υδροξυλαμίνης. Για παράδειγμα, λαμβάνεται με O-μεθυλίωση της ακετονοξίμης, ακολουθούμενης από υδρόλυση της παραγόμενης O-μεθυλιωμένης οξίμης:


\mathrm{(CH_3)_2CNOCH_3 + H_2O \xrightarrow{} CH_3ONH_2 + CH_3COCH_3}

Μια άλλη πλατιά χρησιμοποιούμενη μέθοδος περιλαμβάνει μεθανόλυση θειικής υδροξυλαμίνης:


\mathrm{NH_2OSO_3H + CH_3OH \xrightarrow{} CH_3ONH_2 + H_2SO_4}



## Αντιδράσεις
Σε αναλογία με τη συμπεριφορά της υδροξυλαμίνης, η μεθοξυαμίνη συμπυκνώνεται με κετόνες και αλδεΰδες δίνοντας ιμίνες.

## Εφαρμογές
Η μεθοξυαμίνη χρησιμεύει ως ένα συνθόνιο του NH2+. Δίνει αποπρωτονίωση με μεθυλολίθιο δίνοντας CH3ONHLi.  Αυτό το N-λιθιοπαράγωγο αντιδρά με οργανολιθιακές ενώσεις για να δώσει, μετά από υδρόλυση, αμίνες:


\mathrm{CH_3ONH_2 + CH_3Li \xrightarrow{} CH_3ONHLi + CH_4}


\mathrm{CH_3ONHLi + RLi \xrightarrow{} RNHLi + LiOCH_3}



\mathrm{RNHLi  + H_2O \xrightarrow{} RNH_2 + LiOH}

Η μεθοξυαμίνη έχει δυνατότητα ιατρικών εφαρμογών. Συνδέεται ομοιοπολικά με τις θέσεις βλάβης του DNA από απουρινικό/απυριμιδινικό (AP) και αναστέλλει την επιδιόρθωση αποκοπής βάσης (BER), η οποία μπορεί να οδηγήσει σε αύξηση των θραύσεων των κλώνων του DNA και απόπτωση. Αυτός ο παράγοντας μπορεί να ενισχύσει την αντικαρκινική δράση των αλκυλιωτικών παραγόντων.

Παραδείγματα φαρμάκων που χρησιμοποιούν μεθοξυαμινομάδα είναι η μπραζοφενσίνη και η τζεμιφλοχακίνη.

## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.

## Σημειώσεις και αναφορές


Κατηγορία:Αμίνες
Κατηγορία:Οργανικές ενώσεις με οξυγόνο
Κατηγορία:C1
Βρωμικά

Το **βρωμικό** ανιόν (bromate), , είναι ένα οξοανιόν με βάση το βρώμιο. Ένα **βρωμικό** (bromate) είναι μια χημική ένωση που περιέχει αυτό το ιόν. Παραδείγματα βρωμικών αλάτων περιλαμβάνουν το βρωμικό νάτριο () και το βρωμικό κάλιο ().

Τα βρωμικά άλατα σχηματίζονται με πολλούς διαφορετικούς τρόπους στο πόσιμο νερό των πόλεων. Η πιο συνηθισμένη είναι η αντίδραση του όζοντος και του βρωμιδίου:

: Br +  → BrO

Οι ηλεκτροχημικές διεργασίες, όπως η ηλεκτρόλυση άλμης χωρίς μεμβράνη που λειτουργούν για τον σχηματισμό υποχλωριώδους, παράγουν επίσης βρωμικά όταν υπάρχει ιόν βρωμίου στο διάλυμα της άλμης.

Η φωτοενεργοποίηση (έκθεση στο ηλιακό φως) θα ενθαρρύνει το υγρό ή αέριο βρώμιο να παράξει βρωμικά σε νερό που περιέχει βρωμίδιο.

Στα εργαστήρια, τα βρωμικά μπορούν να συντεθούν με διάλυση του  σε ένα πυκνό διάλυμα υδροξειδίου του καλίου (KOH). Θα λάβουν χώρα οι ακόλουθες αντιδράσεις (μέσω της ενδιάμεσης δημιουργίας υποβρωμιούχου):

: + 2 OH− → Br + BrO + 

:3 BrO → BrO + 2 Br

## Ζητήματα ανθρώπινης υγείας
Τα βρωμικά στο πόσιμο νερό είναι τοξικά επειδή είναι ύποπτα για ανθρώπινη καρκινογόνο ουσία. Η παρουσία του στο εμφιαλωμένο νερό Dasani της Coca-Cola οδήγησε στην ανάκληση του εν λόγω προϊόντος στο Ηνωμένο Βασίλειο.

## Σχηματισμός βρωμικών κατά την οζονοποίηση

Παρόλο που σχηματίζονται λίγα υποπροϊόντα από την οζονοποίηση, το όζον αντιδρά με ιόντα βρωμίου στο νερό για να παράξει βρωμικά. Το βρωμίδιο μπορεί να βρεθεί σε επαρκείς συγκεντρώσεις στο γλυκό νερό για να παράξει (μετά την οζονοποίηση) περισσότερα από 10 ppb βρωμικών - το μέγιστο επίπεδο ρύπων που έχει οριστεί από την USEPA. Προτάσεις για τη μείωση του σχηματισμού βρωμικών περιλαμβάνουν: μείωση του pH του νερού κάτω από 6,0, περιορισμό των δόσεων όζοντος, χρήση εναλλακτικής πηγής νερού με χαμηλότερη συγκέντρωση βρωμίου, προεπεξεργασία με αμμωνία και προσθήκη μικρών συγκεντρώσεων χλωραμινών πριν από την οζονοποίηση.

## Ρύπανση από ταμιευτήρες

Στις 14 Δεκεμβρίου 2007, το Τμήμα Ύδρευσης και Ενέργειας του Λος Άντζελες (LADWP) ανακοίνωσε ότι θα αποστραγγίσει τον ταμιευτήρα της Λίμνης Σίλβερ και τον ταμιευτήρα λόγω μόλυνσης από βρωμικά. Στους ταμιευτήρες Σίλβερ και Elysian, ένας συνδυασμός βρωμιδίου από το νερό του πηγαδιού, χλωρίου και ηλιακού φωτός είχε σχηματίσει βρωμικά άλατα. Η απολύμανση διήρκεσε 4 μήνες, με αποτέλεσμα την απόρριψη πάνω από  μολυσμένου νερού.

Στις 9 Ιουνίου 2008, το LADWP άρχισε να καλύπτει την επιφάνεια του ,  ανοιχτού ταμιευτήρα Ivanhoe με μαύρες, πλαστικές σφαίρες σκίασης για να εμποδίσουν το ηλιακό φως, το οποίο προκαλεί την αντίδραση του φυσικά υπάρχοντος βρωμιδίου με το χλώριο που χρησιμοποιείται στην επεξεργασία. 3 εκατομμύρια από τις σφαίρες των 40 λεπτών απαιτήθηκαν για την κάλυψη των ταμιευτήρων Ivanhoe και Elysian.

## Φυσική εμφάνιση
Προς το παρόν δεν είναι γνωστά ορυκτά που περιέχουν βρωμικά άλατα (δηλαδή, αυτά με βασικό συστατικό το βρωμικό ιόν).

## Δείτε επίσης
Άλλα ανιόντα βρωμίου:

## Παραπομπές


Κατηγορία:Καρκινογόνα
Κομητεία Αλαμάκι

Η **Κομητεία Άλαμακι** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 14.061 κατοίκους. Η έδρα της κομητείας είναι το Γουόκον.

## Ιστορία
Η κομητεία Άλαμακι σχηματίστηκε στις 20 Φεβρουαρίου 1847. Η προέλευση του ονόματος αμφισβητείται, κάποιοι πιστεύουν ότι ήταν το όνομα ενός Ινδιάνου αρχηγού, άλλοι πιστεύουν ότι πήρε το όνομά του από τον Άλεν Μάγκι, έναν πρώιμο ιστορικό έμπορο. Το πρώτο Δικαστικό Μέγαρο της κομητείας στο Γουόκον, που χτίστηκε το 1861, λειτουργεί τώρα ως Ιστορικό Μουσείο της κομητείας. Το σημερινό Δικαστήριο της κομητείας χτίστηκε το 1940. Και τα δύο κτίρια του δικαστηρίου είναι καταχωρημένα στο Εθνικό Μητρώο Ιστορικών Τόπων.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 659 τετραγωνικών μιλίων (1.710 km2), εκ των οποίων τα 639 τετραγωνικά μίλια (1.660 km2) είναι στεριά και τα 20 τετραγωνικά μίλια (52 km2) (3,0%) είναι νερό.

### Γειτονικές κομητείες

* Κομητεία Χιούστον, Μινεσότα (βόρεια)
* Κομητεία Βέρνον, Ουισκόνσιν (βορειοανατολικά)
* Κομητεία Κρόφορντ, Ουισκόνσιν (ανατολικά)
* Κομητεία Κλέιτον (νότια)
* Κομητεία Φαγιέτ (νοτιοδυτικά)
* Κομητεία Γουίνεσικ (δυτικά)

## Παραπομπές


Κατηγορία:Λήμματα με συνδέσμους στο Internet Archive
Κατηγορία:Κομητείες της Άιοβα
Κομητεία Γκάθρι

Η **Κομητεία Γκάθρι** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 10.623 κατοίκους. Η έδρα της κομητείας είναι το Γκάθρι Σέντερ.

Η κομητεία σχηματίστηκε στις 15 Ιανουαρίου 1851 και πήρε το όνομά της από τον Λοχαγό Έντουιν Μπ. Γκάθρι, ο οποίος πέθανε στον Μεξικανοαμερικανικό Πόλεμο. Η κομητεία Γκάθρι είναι μία από τις έξι κομητείες που αποτελούν την Στατιστική Περιοχή Ντε Μόιν – Δυτικό Ντε Μόιν, στην Μητροπολιτική Στατιστική Περιοχή της Αϊόβα.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 593 τετραγωνικών μιλίων (1.540 km2 ) , εκ των οποίων τα 591 τετραγωνικά μίλια (1.530 km2 ) είναι στεριά και τα 2,5 τετραγωνικά μίλια (6,5 km2 ) (0,4%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Γκριν (βόρεια)
* Κομητεία Ντάλας (ανατολικά)
* Κομητεία Ανταίρ (νότια)
* Κομητεία Όντουμπον (δυτικά)
* Κομητεία Κάρολ (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Γκράντι (Άιοβα)

Η **Κομητεία Γκράντι** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 12.329 κατοίκους. Η έδρα της κομητείας είναι το Γκράντι Σέντερ. Η κομητεία πήρε το όνομά της από τον Φέλιξ Γκράντι, πρώην Γενικό Εισαγγελέα των ΗΠΑ.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 502 τετραγωνικών μιλίων (1.300 τ.χλμ ) , εκ των οποίων τα 502 τετραγωνικά μίλια (1.300 τ.χλμ ) είναι γη και τα 0,04 τετραγωνικά μίλια (0,10 τ.χλμ) (0,01%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Μπάτλερ (βόρεια)
* Κομητεία Μπλακ Χοκ (ανατολικά)
* Κομητεία Τάμα (νοτιοανατολικά)
* Κομητεία Μάρσαλ (νοτιοδυτικά)
* Κομητεία Χάρντιν (δυτικά)
* Κομητεία Φράνκλιν (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Ανταίρ (Άιοβα)

Η **Κομητεία Ανταίρ** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό
7.496 κατοίκους. Η έδρα της κομητείας είναι το Γκρίνφιλντ.

Η κομητεία Αντάιρ σχηματίστηκε το 1851 από τμήματα της κομητείας Ποταγουάταμι . Ονομάστηκε έτσι προς τιμήν του Τζον Αντάιρ, στρατηγού στον πόλεμο του 1812 και όγδοου κυβερνήτη του Κεντάκι.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 570 τετραγωνικών μιλίων (1.500 τ.χλμ), εκ των οποίων τα 569 τετραγωνικά μίλια (1.470 τ.χλμ) είναι στεριά και τα 1,0 τετραγωνικά μίλια (2,6 τ.χλμ) (0,2%) είναι νερό.

### Γειτονικές κομητείες

* Κομητεία Γκάθρι (βόρεια)
* Κομητεία Μάντισον (ανατολικά)
* Κομητεία Γιούνιον (νοτιοανατολικά)
* Κομητεία Άνταμς (νοτιοδυτικά)
* Κομητεία Κας (δυτικά)

## Παραπομπές


Κατηγορία:Λήμματα με συνδέσμους στο Internet Archive
Κατηγορία:Κομητείες της Άιοβα
Κομητεία Απανούζ

Η **Κομητεία Απανούζ** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 12.317 κατοίκους.  Η έδρα της κομητείας είναι το Σέντερβιλ. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 516 τετραγωνικών μιλίων (1.340 τ.χλμ ) , εκ των οποίων τα 497 τετραγωνικά μίλια (1.290 τ.χλμ) είναι στεριά και τα 19 τετραγωνικά μίλια (49 τ.χλμ) (3,7%) καλύπτονται από ύδατα (λίμνες, ποτάμια).

### Γειτονικές κομητείες
* Κομητεία Μονρόε (βόρεια)
* Κομητεία Γουαπέλο (βορειοανατολικά)
* Κομητεία Ντέιβις (ανατολικά)
* Κομητεία Σούιλερ, Μιζούρι (νοτιοανατολικά)
* Κομητεία Πάτναμ, Μιζούρι (νοτιοδυτικά)
* Κομητεία Γουέιν (δυτικά)
* Κομητεία Λούκας (βορειοδυτικά)

## Παραπομπές


## Εξωτερικοί σύνδεσμοι
* 
*  

Κατηγορία:Κομητείες της Άιοβα
Ισαβέλλα Παλαιολογίνα του Μομφερράτου

Η **Ισαβέλλα**, ιταλ.: *Isabella Paleologa del Monferrato* (Moνκάλβo, 7 Σεπτεμβρίου 1419 – Mάντα, 1475) από τον Οίκο των Παλαιολόγων-Μομφερράτου, ήταν μία ευγενής από το Καζάλε. Ήταν κόρη του Ιωάννη Ιάκώβου μαρκησίου του Μομφερράτου και της Ιωάννας της Σαβοΐας, κόρης του Αμεδαίου Ζ΄ κόμη της Σαβοΐας.

Ήταν η αδελφή τριών μαρκησίων του Μομφερράτου: του Ιωάννη Δ',  του Βονιφάτιου Γ' και του Γουλιέλμου Η' των Παλαιολόγων.

## Βιογραφία
Στις 7 Αυγούστου 1435 παντρεύτηκε τον Λουδοβίκο Α΄ των Αλεράμιτσι-ντελ Βάστομαρκήσιο του Σαλούτσο, με τον οποίο απέκτησε εννέα παιδιά  :

* Λουδοβίκος, κόμης της Καρμανιόλα, μαρκήσιος του Σαλούτσο και αντιβασιλιάς της Νάπολης.
* Φεντερίκο (απεβ. 1481), επίσκοπος Καρπέντραςς από το 1476 μέχρι το τέλος του.
* Mαργαρίτα (απεβ. 1478), παντρεύτηκε το 1465 τον Ιωάννη τον Νόθο του Αρμανιάκ του Λεσκύν (απεβ. 1483).
* Τζαν Τζάκομο (απεβ. 1512).
* Aντόνιo (απεβ. Σαν Σεκόντο 1482), βαρόνος του Άντον.
* Κάρλο Ντομένικo (απεβ. 1510), ηγούμενος της Σάντα Μαρία ντι Σταφάρντα, Καζανόβα ντελ Βιλάρ Σαν Κοστάντσo στο Σαλούτσo, του Σαν Πιέτρο ντελ' Όλμo.
* Μπιάνκα (απεβ. 1487), παντρεύτηκε τον Βιταλιάνο Β΄ Μπορρομέo (1451 - 1493)
* Αμεντέα.
* Λουίτζι.

## Πρόγονοι




## Σημειώσεις


Κατηγορία:Δυναστεία των Παλαιολόγων
Μαρία της Βουργουνδίας, κόμισσα του Μπαρ

Η **Μαρία της Βουργουνδίας**, γαλλ.: *Marie de Bourgogne* (1298 - μεταξύ 1323 και 1336) από τον Οίκο της Βουργουνδίας, ήταν κόρη του Ροβέρτου Β΄ δούκα της Βουργουνδίας, έγινε κόμισσα του Μπαρ μέσω του γάμου της με τον Εδουάρδο Α΄ κόμη του Μπαρ .

## Βιογραφικά στοιχεία
Η Μαρία ήταν η μικρότερη από τις κόρες του Ροβέρτου Β΄ δούκα της Βουργουνδίας και της Αγνής των Καπετιδών, της νεότερης από τις κόρες του βασιλιά Λουδοβίκου Θ΄ της Γαλλίας.

Παντρεύτηκε στο Μονμπάρ στις 11 Φεβρουαρίου 1310 τον Εδουάρδο Α΄ του Μονμπελιάρ (1295 - 1336), κόμη του Μπαρ, και είχε:
*  Ερρίκος Δ΄ (απεβ. 1344), κόμης του Μπαρ.
* Ελεονόρα (απεβ. 1332), παντρεύτηκε τον Ροδόλφο/Ραούλ (απεβ. 1346), δούκα της Λωρραίνης.
* Βεατρίκη, παντρεύτηκε τον Γκουίντο Γκοντζάγκα (απεβ. 1369) κύριο της Μάντουας.

Η Μαρία αναφέρεται τελευταία φορά στα τέλη του 1323, και απεβίωσε σε άγνωστη ημερομηνία, πιθανώς πριν από το τέλος τού συζύγου της το 1336. 

Είναι θαμμένη στην οικογενειακή κρύπτη των κόμητων του Μπαρ, την κολεγιακή εκκλησία του Σαιν-Μαξ, που βρίσκεται στο κάστρο της κομητείας Μπαρ-λε-Ντυκ, πιο συγκεκριμένα στο παρεκκλήσιο αφιερωμένο στη Νοτρ-Νταμ .

## Πρόγονοι

## Αναφορές


## Πηγές
* Σφραγίδες της Μαρίας της Βουργουνδίας, Κόμισσας του Μπαρ ( μεγάλη σφραγίδα και αντισφράγιση, στη ''SIGILLA - Ψηφιακή βάση δεδομένων σφραγίδων που διατηρούνται στη Γαλλία)''

Κατηγορία:Οίκος της Βουργουνδίας
Μεθυλοδιαζένιο

Το **μεθυλοδιαζένιο** (αγγλικά: *methyldiazane*) είναι οργανική ένωση που περιέχει άνθρακα, άζωτο και υδρογόνο, με μοριακό τύπο είναι **[[CH4N2|CH<sub>4</sub>N<sub>2</sub>]]**, αν και αποδίδεται επίσης αναλυτικότερα με τον ημισυντακτικό του τύπο **CH<sub>3</sub>N=NH**. Η χημικά καθαρή ένωση, υπό κανονικές συνθήκες περιβάλλοντος, είναι αέριο. Έχει τα ακόλουθα τρία (3) ισομερή θέσης:
# Μεθυλενυδραζίνη, με ημισυντακτικό τύπο CH2=NNH2.
# Αμινομεθανιμίνη με ημισυντακτικό τύπο **NH<sub>2</sub>CH=NH**.
# Διαζιριδίνη με γραμμικό τύπο 50 px

## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

## Παρατηρήσεις, υποσημειώσεις και αναφορές


Κατηγορία:Οργανικές ενώσεις με άζωτο
Κατηγορία:C1
Αρτζεντίνα Σπινόλα

Η Αρτζεντίνα Σπινόλα (Γένοβα, 1294 – Καζάλε Moνφερράτo, 1338) ήταν σύζυγος του Θεόδωρου Α΄ Παλαιολόγου, πρίγκιπα του Βυζαντίου και μαρκήσιου του Μομφερράτου.

## Βιογραφία
Ήταν κόρη του εμπόρου και πολιτικού της Δημοκρατίας της Γένοβας Οπιτσίνο Σπινόλα και της ευγενούς Βιολάντε ντι Σαλούτσο.

Τον Οκτώβριο του 1307 παντρεύτηκε στην Κωνσταντινούπολη τον Θεόδωρο Α΄ Παλαιολόγο, μαρκήσιο του Μομφερράτου, με τον οποίο απέκτησε δύο γιους:
* Γιολάντα Παλαιολογίνα (1318 – 1342), νυμφεύτηκε τον Αιμόνε της Σαβοΐας.
* Ιωάννης Β΄ Παλαιολόγος (1321 – 1372).

## Παραπομπές

Κατηγορία:Οικογένεια Σπινόλα
Ιουλία της Αραγωνίας

Η **Ιουλία της Αραγωνίας**, ιταλ.: *Giulia d'Aragona* (1492 – Βαλένθια, 10 Μαρτίου 1542) από τον Οίκο της Τραστάμαρα, ήταν κόρη του Φρειδερίκου της Νάπολης και της Ισαβέλλας ντελ Μπάλτσο. Ο αυτοκράτορας Κάρολος Ε΄ της Γερμανίας την προόριζε σε γάμο με τον Φρεντερίκο Β΄ Γκοντζάγκα μαρκήσιο της Μάντοβα, ο οποίος δεν τη νυμφεύτηκε ποτέ. Στη συνέχεια έγινε η σύζυγος του Ιωάννη Γεωργίου Παλαιολόγου μαρκησίου του Μομφερράτου.

## Βιογραφία
Ήταν κόρη του βασιλιά Φρειδερίκου της Νάπολης και της Ισαβέλλας ντελ Μπάλτσο, κόρης του Πύρρου ντελ Μπάλτσο δούκα της Άντρια.

Αρχικά είχε οριστεί σε γάμο με τον Φρεντερίκο Β΄ Γκοντζάγκα μαρκήσιο της Μάντοβα από τον αυτοκράτορα Κάρολο Ε΄ των Αψβούργων κατά την επίσκεψή του στην πόλη στις 25 Μαρτίου 1530, ο οποίος απένειμε στον Φρειδερίκο Β΄ τον πολυπόθητο τίτλο του δούκα της Μάντοβα. Ο Φρειδερίκος δεν νυμφεύτηκε ποτέ την Ιουλία, αλλά το 1531 νυμφεύτηκε τη Μαργαρίτα Παλαιολογίνα.

Στις 21 Απριλίου 1533, η Ιουλία παντρεύτηκε τον Ιωάννη Γεώργιο Παλαιολόγο μαρκήσιο  του Μομφερράτου, το τελευταίο άρρεν μέλος του κλάδου των Παλαιολόγων-Μομφερράτου, ο οποίος όμως απεβίωσε λίγες ημέρες αργότερα, αφήνοντάς τον χωρίς απογόνους.

## Πρόγονοι

## Βιβλιογραφία
* Giuseppe Coniglio, I Gonzaga, Varese, Dall'Oglio, 1973

Κατηγορία:Οίκος της Τραστάμαρα
Γκεραλντόνα Καρλίνο

Η **Γκεραλντόνα Καρλίνο**, ιταλ.: *Gueraldona Carlinο* (Νάπολη, 14ος αι/ – 15ος αι.) ήταν Ιταλίδα ευγενής, ερωμένη τού βασιλιά της Νάπολης Αλφόνσου Ε΄ της Αραγωνίας.

## Βιογραφία
Έδωσε στον βασιλιά τρεις γιους:

* Φερδινάνδος Α΄ (1424-1494), διαδέχθηκε τον πατέρα του ως βασιλιάς της Νάπολης από το 1458 έως το 1494. Γεννήθηκε ενώ η Γκεραλντόνα βρισκόταν στην Ισπανία, αφού είχε συνοδεύσει τον Αλφόνσο Ε΄ εκεί τον Δεκέμβριο του 1423  .
* Μαρία (1425 - 1449), παντρεύτηκε το 1444 τον μαρκήσιο της Φεράρα Λεονέλλο των Έστε, μαρκήσιο της Φερράρα, γιο του Νικολό Γ' των Έστε.
* Ελεονώρα, παντρεύτηκε το 1444 τον Μαρίνο Μαρτσάνο, πρίγκιπα του Ροσάνο και δούκα της Σέσσα.

Η Γκεραλντόνα παντρεύτηκε τον Γκασπάρ Ρεβερντίτ της Βαρκελώνης. 

## Σημειώσεις


Κατηγορία:Ευγενείς της Νεαπόλεως
Ελισάβετ Μαρία Σφόρτσα

Η **Ελισάβετ Μαρία**, ιταλ.: *Elisabetta Maria Sforza* (10 Ιουνίου 1456 – 1 Σεπτεμβρίου 1472) από τον Οίκο των Σφόρτσα, ήταν κόρη του Φραγκίσκου Α΄ δούκα του Μιλάνου και της Μπιάνκα Μαρία Βισκόντι. Με τον γάμο της έγινε μαρκησία του Μομφερράτου.

## Βιογραφία
Έμεινε ορφανή σε ηλικία 10 ετών και το δουκάτο πέρασε στον μεγαλύτερο αδελφό της, Γκαλεάτσο Μαρία Σφόρτσα.

Ήταν προορισμένη να παντρευτεί, από τον αδελφό της Γκαλεάτσο, τον Γουλιέλμο Η΄ Παλαιολόγο, μαρκήσιο του Μομφερράτου (1420-1484), ο οποίος ήταν ήδη χήρος από τη Μαρία της Φουά. Η Μπιάνκα Μαρία αντιτάχθηκε σε αυτόν τον γάμο, λόγω της σημαντικής διαφοράς ηλικίας μεταξύ του γαμπρού της και τής κόρης της. Η ίδια η Ελισάβετ Μαρία τρομοκρατούνταν στην ιδέα ενός «ηλικιωμένου συζύγου». Μετά το τέλος τής μητέρας του, ο Γκαλεάτσο τέλεσε τον γάμο στις 18 Ιουλίου 1469, και παραχώρησε επίσης στον κουνιάδο του τα φέουδα του Κρεμολίνο, του Μπελφόρτε Μονφερράτο, του Μολλάρε και του Μιραμπέλο Μονφερράτο.

Παρά το ότι αυτός ήταν 36 έτη μεγαλύτερός της, ο γάμος φαινόταν επιτυχημένος. Τον Ιούλιο του 1472 η Ελισάβετ Μαρία χάρισε στον σύζυγό της μία κόρη , τηΛευκή, μέλλουσα σύζυγο του Καρόλου Α΄ δούκα της Σαβοΐας.

Η Ελισάβετ Μαρία απεβίωσε από μόλυνση μετά τον τοκετό, την 1η Σεπτεμβρίου 1472  Δύο χρόνια αργότερα ο σύζυγός της ξαναπαντρεύτηκε με τη Γαλλίδα Μπερνάρντα ντε Μπρος.

## Πρόγονοι

## Σημειώσεις


Κατηγορία:Οίκος των Σφόρτσα
Λουκρητία Παλαιολογίνα του Μομφερράτου

Η **Λουκρητία**, ιταλ.: *Lucrezia Paleologo del Monferrato* (Καζάλε Μονφερράτο – Φερράρα, 1508) από τον Οίκο των Παλαιολόγων-Μομφερράτου ήταν μία Ιταλίδα ευγενής, κόρη του μαρκησίου του Μομφερράτου. Με τον γάμο της έγινε 

## Βιογραφία
Ήταν η νόθη κόρη του Γουλιέλμου Η' Παλαιολόγου, μαρκησίου του Μομφερράτου. Ο πατέρας της τής παρείχε ως προίκα τα κάστρα Μπιστάνιο, Μοναστέρο, Κασινάσκο και Σαν Τζιόρτζιο.  Το 1481 της έδωσε το Καστελέτο ντ'Όρμπα, που αργότερα πωλήθηκε στην οικογένεια Aντόρνο. Κατά τη διάρκεια του πολέμου εναντίον των Βενετών με επικεφαλής τον Έρκολε Α΄ των Έστε δούκα της Φερράρας, η Λουκρητία πήγε στο Μομφερράτο με σκοπό να συγκεντρώσει στρατεύματα, για να την βοηθήσουν. Η Συνθήκη του Μπανιόλο το 1484 κατέστησε τη βοήθειά της μάταιη.

Απεβίωσε στη Φερράρα το 1508.

## Απόγονοι
Παντρεύτηκε σε πρώτο γάμο στις 11 Οκτωβρίου 1464  τον Τζιοβάννι Μπαρτολομέο ντελ Καρέτο (απεβ. 1471 ), μαρκήσιο του Μποσολάσκο, και ήδη πατέρα τεσσάρων κορών από προηγούμενό του γάμο . Δεν απέκτησαν παιδιά.

Χήρα, ξαναπαντρεύτηκε στις 11 Ιουνίου 1472  με τον Ρινάλντο των Έστε, νόθο γιο του Νικολό Γ΄ των Έστε, μαρκησίου της Φερράρα και της Άννας ντε Ρομπέρτι. Απέκτησαν δύο παιδιά:
* Λάουρα (απεβ. 1534), παντρεύτηκε πρώτα το 1494  με τον Aλφόνσο Καλκανίνι από τη Φερράρα, και στη συνέχεια έκανε δεύτερο γάμο το 1505  με τον Τζιοβάννι Σασατέλλι της Ίμολα (1480-6 Ιουλίου 1539 ), κοντοτιέρο.
* Σιγισμόνδος, έστρατιωτικός στην υπηρεσία του Καίσαρα Βοργία.

## Πρόγονοι

## Σημειώσεις


## Βιβλιογραφία
* Πομπέο Λίτα, *Διάσημες οικογένειες της Ιταλίας.* *Παλαιολόγος του Monferrato*, Τορίνο, 1847.

Κατηγορία:Δυναστεία των Παλαιολόγων
Ρινάλντο των Έστε (γενν. 1435)

## Βιογραφία
Ήταν νόθος γιος του Nικολό Γ΄ μαρκήσιου της Φερράρα, της Mόντενα και του Ρέτζιο και της αγαπημένης του Άννας ντε Ρομπέρτι.

Το 1461 κατείχε τη θέση του ηγουμένου κομεντατάριου της Μονής Πομπόζα, και με αυτή την ιδιότητα ήταν παρών στην ίδρυση της Τσερτόζα ντι Φερράρα, η οποία ανατέθηκε από τον Μπόρσο των Έστε μαρκήσιο της Φερράρα. Το 1464 ο δούκας της Φερράρα τον έστειλε με μία γαλέρα στην Ανκόνα, για να υποστηρίξει τη σταυροφορία εναντίον των Τούρκων, την οποία επιθυμούσε ο πάπας Πίος Β'.

Το 1469 εγκατέλειψε τους όρκους του και ο Μπόρσο τον έστειλε στο Μιλάνο, για να παραστεί στη βάπτιση τού γιου τού Γκαλεάτσο Μαρία Σφόρτσα δούκα τού Μιλάνου, δηλ. τού Ερμή Μαρία: με την ευκαιρία αυτή ο Σφόρτσα ονόμασε τον Ρινάλντο ιππότη. Όταν, στις 14 Απριλίου 1471, ο πάπας Παύλος Β΄ ονόμασε τον Μπόρσο 1ο δούκα της Φερράρα, στη Ρώμη, ο Ρινάλντο ανέλαβε τον ρόλο του συγκυβερνήτη του δουκάτου της Φερράρας μαζί με τους αδελφούς τού δούκα, Έρκολε Α΄ των Έστε και Σιγισμόνδο Α΄ των Έστε.

Μετά το τέλος του Μπόρσο των Έστε στις 20 Αυγούστου 1471, ο Ρινάλντο υπηρέτησε τον διάδοχό του Έρκολε Α΄, και ήταν στο πλευρό του όταν το 1476 ο ανιψιός του Νικολό των Έστε (γιος του Λεονέλλο των Έστε) προσπάθησε να ανατρέψει την ηγεμονία. Το 1478 βρισκόταν στην Τοσκάνη στο πλευρό του Έρκολε Α΄ εναντίον του πάπα Σίξτου Δ΄ και του βασιλιά της Νάπολης.

Απεβίωσε το 1503.

## Οικογένεια
Ο Ρινάλντο νυμφεύτηκε τη Λουκρητία Παλαιολογίνα, κόρη του Γουλιέλμου Η΄ μαρκησίου του Μομφερράτου στις 11 Ιουνίου 1472 , και απέκτησαν δύο παιδιά: 
* Λάουρα (απεβ. 1534), παντρεύτηκε πρώτα το 1494  τον Aλφόνσο Καλκανίνι από τη Φερράρα, και έπειτα το 1505  τον Τζιοβάννι Σασατέλλι της Ίμολα (1480 - 6 Ιουλίου 1539 ), αρχηγός.
* Σιγισμόνδος, στρατιωτικός, στην υπηρεσία του Καίσαρα Βοργία.

Ο Ρινάλντο είχε επίσης δύο φυσικούς (νόθους) γιους: τον Νικολό και τον Φόλκο (απεβ. 1514), έναν θρησκευόμενο άνδρα.

## Πρόγονοι

## Σημειώσεις


## Βιβλιογραφία
* 

Κατηγορία:Οίκος των Έστε
Χόλγκερ Μπεχ Νίλσεν

Ο **Χόλγκερ Μπεχ Νίλσεν** (Κοπεγχάγη, 25 Αυγούστου 1941) είναι Δανός φυσικός, καθηγητής στο Ινστιτούτο Νιλς Μπορ του Πανεπιστημίου της Κοπεγχάγης, όπου άρχισε να σπουδάζει φυσική το 1961. Είναι γνωστός ως ένας από τους δημιουργούς της θεωρίας των χορδών.

Έχει παράγει πρωτότυπα αποτελέσματα στη σωματιδιακή φυσική και ιδιαίτερα στον τομέα της θεωρίας χορδών. Πράγματι, μαζί με τον Γιοϊτσίρο Νάμπου, ο Τζον Χ. Schwarz και Leonard Susskind, αν και ανεξάρτητα από αυτούς ήταν ένας από τους δημιουργούς μιας τέτοιας θεωρίας. Είναι επίσης ένας από τους πρώτους που υποστήριξαν ότι το μοντέλο του Gabriele Veneziano είναι πράγματι μέρος της θεωρίας χορδών.

Ο Νίλσεν το έτος 2001 έλαβε το περίφημο Βραβείο Χούμπολντ για τις έρευνές του. Ορισμένες έννοιες της πυρηνικής φυσικής φέρουν το όνομά του, όπως για παράδειγμα το στροβίλισμα Νίλσεν-Όλεσεν και το θεώρημα Νίλσεν-Νινομίγια για την αναπαράσταση των χειροτήτων φερμιονίων, καθώς και οι μεταβλητές Κόμπα-Νίλσεν που διατυπώθηκαν μαζί με τον συνεργάτη του Ζίρο Κόμπα.

Το 2009, αυτός και ο συνάδελφός του φυσικός Masao Ninomiya (μέσω δημοσιεύσεων στο arXiv.org ) πρότειναν μια ριζοσπαστική θεωρία για να εξηγήσουν τη σειρά βλαβών που παρουσίασε ο Μεγάλος Επιταχυντής Αδρονίων (LHC) όταν τέθηκε για πρώτη φορά σε λειτουργία. Ο επιταχυντής, μεταξύ άλλων στόχων, προορίζεται να χρησιμοποιηθεί για την εύρεση στοιχείων για το τότε υποθετικό σωματίδιο του μποζονίου Χιγκς . Έχει προταθεί ότι το σωματίδιο μπορεί να είναι τόσο απεχθές για τη φύση που η δημιουργία του θα έκανε καμπύλη ή κύκλο προς τα πίσω στο ταξίδι στο χρόνο και θα σταματούσε τον επιταχυντή πριν προλάβει να δημιουργήσει έναν, με τρόπο παρόμοιο με αυτό που υποτίθεται ότι συμβαίνει με το παράδοξο του παππού . 

Είναι πολύ δημοφιλής στη χώρα του για τις ενθουσιώδεις δημόσιες διαλέξεις του στη φυσική και συχνά δίνει συνεντεύξεις στις καθημερινές ειδήσεις, ειδικά για θέματα που σχετίζονται με τη σωματιδιακή φυσική. Οι τελευταίες δημόσιες εμφανίσεις του ήταν στο Πανεπιστήμιο της Νότιας Δανίας στο Όντενσε (10 Μαρτίου 2005), στο Kulturhuset στο Σκάντερμποργκ (26 Ιανουαρίου 2006), στο EUCVest στο Έσμπιεργκ (21 Μαρτίου 2006) και στο Ρέγκενσεν στην Κοπεγχάγη (12 Απριλίου 2006). Είναι επίσης μέλος της *[[Νορβηγική Ακαδημία των Επιστημών και των Γραμμάτων|Νορβηγικής]]* Ακαδημίας Επιστημών και Γραμμάτων (DNVA).

## Παραπομπές


## Βιβλιογραφία αναφοράς

* Στα Αγγλικά:
* Ληκ, Τζ. (18 Οκτωβρίου 2009) Ένα σωματίδιο που ο Θεός δεν θέλει να ανακαλύψουμε  The Sunday Times

* Νίλσεν, Χ. ΣΙ. & Ninomiya, M. (2009) Δοκιμή Επιδράσεων από το Μέλλον σε Μεγάλο Επιταχυντή Αδρονίων. Μια Πρόταση

* Νίλσεν, Χ. ΣΙ. & Ninomiya, M. (2009) Αναζήτηση μελλοντικής επιρροής από τον LHC

* Νίλσεν, Χ. ΣΙ. & Ninomiya, M. (2009) Ο περιορισμός των παιχνιδιών με κάρτες στο LHC μπορεί να είναι μόνο επιτυχής!

Κατηγορία:Θεωρία χορδών
Κατηγορία:Δανοί φυσικοί
Κατηγορία:Φιλόσοφοι της επιστήμης
Μονοξείδιο του πολωνίου

Το **μονοξείδιο του πολωνίου** (αγγλικά: *Polonium monoxide*) είναι ανόργανη ένωση με μοριακό τύπο PoO. Είναι ένα από τα τρία (3) οξείδια του πολωνίου. Τα άλλα δυο (2) είναι τα ακόλουθα: Διοξείδιο του πολωνίου (PoO2) και τριοξείδιο του πολωνίου (PoO3). Είναι μια διαχαλκογονική ένωση.

## Εμφάνιση
Το χημικά καθαρό μονοξείδιο του πολωνίου, υπό τις κανονικές συνθήκες περιβάλλοντος είναι μαύρο στερεό.

## Παραγωγή
Σχηματίζεται κατά τη διάρκεια ραδιόλυσης του θειώδους πολωνίου (PoSO3) ή του σεληνώδους πολωνίου (PoSeO3).

## Χημεία
Με την επαφή του με το οξυγόνο το μονοξείδιο του πολωνίου οξειδώνεται γρήγορα σε διοξείδιο του πολωνίου.

## Παρατηρήσεις και αναφορές


Κατηγορία:Οξείδια
Κατηγορία:Ασταθείς ενώσεις
Μεθυλοδισιλάνιο

Το **μεθυλοδισιλάνιο** (αγγλικά: *methyldisilane*) είναι οργανική ένωση που περιέχει άνθρακα, πυρίτιο και υδρογόνο, με μοριακό τύπο είναι **CH<sub>8</sub>Si<sub>2</sub>**, αν και αποδίδεται επίσης αναλυτικότερα με τον ημισυντακτικό του τύπο **CH<sub>3</sub>SiH<sub>2</sub>SiH<sub>3</sub>**. Η χημικά καθαρή ένωση, υπό κανονικές συνθήκες περιβάλλοντος, είναι αέριο. Έχει τo ακόλουθo ένα (1) ισομερές θέσης: Δισιλυλομεθάνιο, με ημισυντακτικό τύπο SiH3CH2SiH3.

## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

## Παρατηρήσεις, υποσημειώσεις και αναφορές


Κατηγορία:Οργανοσιλάνια
Κατηγορία:C1
Κομητεία Κέοκουκ

Η **Κομητεία Κέοκουκ** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 10.033 κατοικους. Η έδρα της κομητείας είναι το Σιγκούρνεϊ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 580 τετραγωνικών μιλίων (1.500 km2 ) , εκ των οποίων τα 579 τετραγωνικά μίλια (1.500 km2 ) είναι στεριά και τα 0,7 τετραγωνικά μίλια (1,8 km2 ) (0,1%) καλύπτονται από ύδατα (λίμνες, ποτάμια).

### Γειτονικές κομητείες
* Κομητεία Άιοβα (βόρεια)
* Κομητεία Ουάσινγκτον (ανατολικά)
* Κομητεία Τζέφερσον (νοτιοανατολικά)
* Κομητεία Γουαπέλο (νοτιοδυτικά)
* Κομητεία Μαχάσκα (δυτικά)
* Κομητεία Πάουεσικ (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Κλαρκ (Άιοβα)

Η **Κομητεία Κλαρκ** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 9.748 κατοίκους. Η έδρα της κομητείας είναι η Οσεόλα.

Η κομητεία σχηματίστηκε τον Ιανουάριο του 1846, μία από τις δώδεκα κομητείες που ιδρύθηκαν με νομοθετική ενέργεια σε έναν ολοκληρωμένο νόμο. Ονομάστηκε έτσι προς τιμήν του Τζέιμς Κλαρκ, κυβερνήτη της επικράτειας της Αϊόβα.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 432 τετραγωνικών μιλίων (1.120 km2 ) , εκ των οποίων τα 431 τετραγωνικά μίλια (1.120 km2 ) είναι στεριά και τα 0,6 τετραγωνικά μίλια (1,6 km2 ) (0,1%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Γουόρεν (βορειοανατολικά)
* Κομητεία Λούκας (ανατολικά)
* Κομητεία Ντεκέιτουρ (νότια)
* Κομητεία Γιούνιον (δυτικά)
* Κομητεία Μάντισον (βορειοδυτικά)

## Παραπομπές


Κατηγορία:Κομητείες της Άιοβα